open-index/open-wikipedia-markdown huggingface dataset:
Jama

[thumb|200px|Jama no [Tibetas]]
**Jama** (sanskritā: यम), arī pazīstams kā **Jamarādža** (यमराज) Indijā, **Jaņluovans** (閻羅王) vai vienkārši **Jaņs** (閻) Ķīnā un **Enma Daio** (閻魔大王) Japānā, ir nāves dievs, pirmo reizi pieminēts Vēdās. Vārds Jaņluo ir saīsināts ķīniešu tulkojums no sanskrita termina *Jama Rājā*, vai "Karalis Jama". Enma Daio ir tālāka transliterācija, kas nozīmē "Dižais Karalis Jama", kur Enma nozīmē Jama, Enmao nozīmē Jama Rādžā un Enma Daio ir tas pats kas Jama Mahārādža.

Vediku mitoloģijā Jama tiek uzskatīts par pirmo mirstīgo, kas nomiris un kļuva par aizgājušo aizbildni. Jamas vārdu var tulkot kā "dvīnis", un dažos mītos viņu piemin ar dvīņu māsu Jamī.

## Skatīt arī
* Īmirs
* Jamšids

## Ārējās saites
Led Zeppelin III

**Led Zeppelin III** ir trešais britu rokgrupas *[[Led Zeppelin]]* albums. Tas tika ierakstīts no 1970. gada janvārim līdz tā paša gada jūlijam un izdots . Albumā vairāk nekā iepriekšējos divos grupas garadarbos tika vairāk izmantotas akustiskās ģitāras skaņas, kā arī folkroka dziesmas.

## Dziesmu saraksts

### Pirmā puse
# "Immigrant Song" — 2:25 (Peidžs, Plānts)
# "Friends" — 3:54 (Peidžs, Plānts)
# "Celebration Day" — 3:29 (Peidžs, Plānts, Džonss)
# "Since I've Been Loving You" — 7:23 (Peidžs, Plānts, Džonss)
# "Out on the Tiles" — 4:08 (Peidžs, Plānts, Bonems)

### Otrā puse
# "Gallows Pole" — 4:58 (tautasdziesma, aranž. Peidžs, Plānts)
# "Tangerine" — 3:12 (Peidžs)
# "That's the Way" — 5:39 (Peidžs, Plānts)
# "Bron-Yr-Aur Stomp" — 4:18 (Peidžs, Plānts, Džonss)
# "Hats Off to (Roy) Harper" — 3:42 (tautasdziesma)
Autoceļš P103

|}
|}
**P103** autoceļš **Dobele—Bauska** ir Latvijas reģionālais autoceļš, kas savieno Dobeli caur Kroņauci un Eleju ar Bausku. Autoceļa kopējais garums ir 72,9 km un tas visā garumā klāts ar asfaltbetona segumu. Ceļš šķērso Dobeles, Jelgavas un Bauskas novadus.

## Vēsture
2015. gada 22. janvārī pieņemts lēmums, ka autoceļa P103 posma Ziedoņi-Bauska (66,0-70,4km) seguma periodisko uzturēšanu veiks SIA "STRABAG" par līgumcenu 102,824 EUR.

2015. gada 20. februārī tika izsludināts konkurss par autoceļa P103 posma Pilsrundāle-Mazmežotne (58,4-62,6km) seguma periodiskās uzturēšanas darbiem. 

## Krustojošie autoceļi
* A8, Elejā
* P95, Tērvetē
* P98, Kroņaucē
* P97, Dobelē

## Šķērsotās upes
Uzskaitījuma secībā no Bauskas līdz Dobelei:

Mūsa, Kaucīte, Īslīce, Kapupe, Svitene, Liepars, Upele, Sesava, Jodupe, Oglaine, Skursteņu strauts, Vircava, Audruve, Eleja, Lielplatones grāvis, Sidrabe, Platone, Režu strauts, Svēte, Ailes strauts, Tērvete, Skujaine, Auce, Ālave, Sesava, Bērze.

## Apdzīvotās vietas pie autoceļa
* Bauska
* Lepšas
* Saulaine
* Pilsrundāle
* Rundāle
* Jāņukrogs
* Galzemji
* Bērstele
* Sesava
* Sarmas
* Jauneleja
* Eleja
* Vilce
* Mūrmuiža
* Ziedkalne
* Tērvete
* Kroņauce
* Ķirpēni
* Auri
* Bērzkrasti
* Liepziedi
* Dobele

## Dzelzceļa stacijas autoceļa tuvumā
* Meitene (~900m)
* Auri (~400m)

## Atsauces
1452. gads

**1452**. (MCDLII) bija garais gads, kurš pēc Jūlija kalendāra sākās sestdienā.

## Notikumi
* 9. marts — Frederiks III kļūst par pēdējo Svētās Romas impērijas imperatoru, kuru kronē Romā.
* 18. jūnijs — Romas pāvests Nikolajs V izdod bullu "Dum Diversas", ar kuru legalizē vergu tirdzniecību koloniālajās zemēs.
* 30. septembris — Johans Gūtenbergs Maincā nodrukāja pirmo grāmatu — Bībeli.
* 30. novembris — tiek parakstīts Salaspils līgums starp Rīgas virsbīskapu un Livonijas ordeni, kas iezīmē divvaldības sākumu Livonijā.

### Citi notikumi
* Osmāņi ielauzās Peloponēsā un ieņēma pēdējās Bizantijas pilsētas.
* Džaunpūras radža aplenca Deli.

## Dzimuši
* 10. marts — Aragonas Ferdinands II (*Fernando II*), Sicīlijas un Aragonas karalis (miris 1516.)
* 15. aprīlis — Leonardo da Vinči, itāļu mākslinieks un zinātnieks
* 21. septembris — Džirolamo Savonarola, itāliešu reformators, dominikāņu mūks, Florences līderis (miris 1498.)
* 2. oktobris — Ričards III, Anglijas karalis

## Miruši
* 10. februāris — Boļeslavs Švitrigailis, Lietuvas dižkunigaitis.
By the Way

thumb|200px|Albuma vāks.

**"By the Way"** ir astotais amerikāņu alternatīvā roka grupas *[[Red Hot Chili Peppers]]* studijas albums, kurš ir izdots . Tā pirmajā pārdošanas nedēļā tika nopirkti 282 000 albuma kopiju un tas sasniedza otro vietu *[[Billboard 200]]*.

## Atsauces un piezīmes
Džuljāno Amato

**Džuljāno Amato** (; dzimis ) ir Itālijas politiķis. Divkārtējs valsts premjerministrs (1992 — 1993 un 2000 — 2001). Vēlāk darbojās Eiropas Savienības struktūrās — bija ES Konventa viceprezidents un t.s. Amato grupas vadītājs, kur nodarbojās ar jauno ES pamatdokumentu, dažkārt sauktu par konstitūciju, izstrādi. No 2006. līdz 2008. gadam bija iekšlietu ministrs Romāno Prodi valdībā.

## Biogrāfija
Dzimis Turīnā, audzis Toskānā. Studēja jurisprudenci Pizas Universitātē, 1963. gadā ieguva maģistra grādu Kolumbijas Universitātē. Strādāja par pasniedzēju Modenas, Perudžas un Florences Universitātēs. No 1975. līdz 1997. gadam — pasniedzējs Romas La Sapienza universitātē.

1958. gadā iestājās Itālijas Sociālistiskajā partijā. No 1983. gada — Itālijas parlamentā un dažādos politiskos amatos.

No 1992. gada jūnija līdz 1993. gada aprīlim Amato pirmoreiz bija Itālijas premjerministrs. Tajā laikā korupcijas skandālu dēļ, sabruka pastāvošā Itālijas politiskā sistēma. Kaut arī Amato bija tuvs sabiedrotais vienam no skandāla "stūrakmeņiem" — Betino Kraksi, uz Amato nekādas aizdomas par korupciju netika vērstas. Amato valdības laikā, lai izvairītos no valsts bankrota, tikas divas Itālijas liras devalvācijas un samazināti valsts tēriņu, kas vēlāk ļāva Itālijai pievienoties eirozonai. Publisku sašutumu un demonstrčijas izraisīja valdības dekrēts par pretkorupcijas dienesta pakļaušanu policijai, kuru atteicās parakstīt prezidents Oskars Skalfaro. Pēc valdības krišanas Amato bija pretmonopolu uzraudzības iestādes vadītājs un valdības ministrs. No 2000. gada aprīļa līdz 2001. gada maija otrreiz bija Itālijas premjerministrs.

2001. gada decembrī pēc Eiropas Komisijas sanāksmes Līkenē, Amato kopā ar bijošo Beļģijas premjerministru Žanu Liku Dehanē tika ievēlēts par ES Konventa viceprezidentu (par prezidentu tika ievēlēts bijušais Francijas prezidents Valerī Žiskārs d'Estēns), kurš sagatavoja "Līgumu par konstitūciju Eiropai". Pēc tam, kad referendumos Nīderlandē un Francijā līgums tika noraidīts, Amato kļuva par t. s. Amato grupas vadītāju, kas izstrādāja jaunu līguma variantu.

## Ārējās saites
Californication

200px|thumb|Albuma vāks.

**"''Californication''"** ir septītais amerikāņu alternatīvā roka grupas *[[Red Hot Chili Peppers]]* studijas albums, kuru  izlaida kompānija "*[[Warner Records|Warner Bros. Records]]*". Tā producents ir Riks Rubins (*Rick Rubin*).
Kuiviži

**Kuiviži** ir Salacgrīvas pilsētas daļa Limbažu novadā. Zvejniekciems atrodas vietā, kur Krišupīte ietek Baltijas jūras Rīgas līcī. Šeit atrodas nelielā Kuivižu osta, kempings un atpūtas komplekss "Kapteiņu osta", kā arī citas, mazākas tūrisma mītnes vasaras atpūtniekiem, veikals un dārzniecība. Cauri Kuivižiem iet galvenais autoceļš A1 (Via Baltica — E67).

Kuiviži atrodas Ziemeļvidzemes biosfēras rezervātā, piekrastes josla uz ziemeļiem no Kuivižu ostas ietilpst Randu pļavu dabas liegumā. Attālums līdz Salacgrīvas centram ir 4,5 km, līdz Rīgai — 107 km, bet līdz Ainažiem — 7,5 km.

## Vēsture
1933. gadā Kuivižos dibināta Ainažu Salacas jūrmalas zvejnieku sabiedrība, ko 1938. gadā pārdēvēja par Kuivižu zvejnieku sabiedrību "Virsaitis", 1939. gadā pievienoja Ainažu jūras zvejnieku kooperatīvu "Kaija", bet Latvijas PSR laikā pārdēvēja par zvejnieku kolhozu "Enkurs".

1977. gadā ciema dienvidu daļu to pievienoja Salacgrīvai, bet skrajāk apdzīvotā Kuivižu daļa palikā kā Kuivižu ciems Salacgrīvas pagastā.

## Atsauces

## Skatīt arī
* Salacgrīva
* Kuiviži (Salacgrīvas pagasts)

## Ārējās saites
* kuivizi.ucoz.lv Kuiviži. Tavas mājas pasaulē
* kapteinuosta.lv Atpūtas komplekss "Kapteiņu osta"
Futbola klubs

[thumb|right|250px|''[Madrides "Real" (futbols)|Real Madrid* futbola kluba galvenā komanda 2014. gadā]]

*'Futbola klubs''' ir sporta organizācija, kas piedalās futbola sacensībās. Papildus futbolistiem klubam arī ir treneris ar palīgiem, kluba menedžeris, ārsti un citi darbinieki. Komandas pamatā ir divdesmit vai vairāk spēlētāji.

Vienam klubam var būt vairākas komandas dažādās līgās, jauniešu komandas, sportu skolas, stadions un mācību bāze.

Pastāv valstu futbola izlases, kurās spēlē attiecīgās valsts labākie spēlētāji, kā arī klubu komandas, kuru spēlētāji dažādos turnīros sacenšas ar citiem klubiem.

## Skatīt arī
* Futbola klubu uzskaitījums
* Latvijas futbola klubi
* Nacionālās futbola izlases
* Latvijas futbola izlase
Foboss (pavadonis)

**Foboss** ir lielākais un tuvākais no diviem Marsa dabiskajiem pavadoņiem. Pavadoni  atklāja amerikāņu astronoms Asafs Holls (*Asaph Hall*). Tā vārds ir dots par godu grieķu dievam Fobosam, kas nozīmē "bailes". Foboss ir neregulāras formas debess ķermenis, atrodas 9376 km no Marsa centra, tas ir, daudz tuvāk nekā jebkurš cits pavadonis Saules sistēmā. Foboss Marsu apriņķo 7 stundās un 39,2 minūtēs, kas nozīmē, ka Foboss Marsa diennaktī apriņķo Marsu mazliet vairāk kā trīs reizes. Orbītas slīpums attiecībā pret Marsa ekvatoru ir 1,093°.

Fobosa izcelsme tiek pētīta, bet ir joprojām neskaidra. Viena no versijām apgalvo, ka Foboss ir Marsa “noķerts” asteroīds. Vēl tiek pieļauts, ka Foboss ir izveidojies pēc kāda liela objekta ietriekšanās Marsa virsmā, kad tas atdalījās un sāka riņķot ap Marsu. Fobosa vecums tiek lēsts no 3,66 līdz 4,3 miljardiem gadu.

## Atsauces

## Ārējās saites
Foboss

**Foboss** var būt:

* Foboss (mitoloģija) — seno grieķu dievs
* Foboss (pavadonis) — planētas Marss pavadonis
Maļorka

**Maļorka** (spāņu un ) ir lielākā Spānijas sala, tās platība ir 3640,11 km². Tā atrodas Vidusjūrā, Baleāru salu arhipelāgā. Tajā atrodas Baleāru salu administratīvais centrs Palma. Sala ir iecienīts tūrisma objekts, īpaši angļu un vācu ceļotāju vidū.

## Etimoloģija
Maļorkas nosaukums cēlies no  ("lielākā sala").

## Vēsture
thumb|Maļorkas satelītattēls
Maļorkas salā ir saglabājušās megalītiski pieminekļi no aizvēsturiskiem laikiem. Savas pēdas tajā atstājušas daudzas antīkās pasaules civilizācijas, piemēram, feniķieši, grieķi, kartāgieši, romieši, vandaļi, bizantieši un arābi.

1229. gadā Aragonas karalis Haime I ieguva salu savā kontrolē un pievienoja Aragonai. Pēc viņa nāves to ieguva viņa dēls Haime II un sala kļuva par karaļvalsti. Tomēr tikai īsu laiku Maļorkai bija neatkarīga, jo 1343. gadā tā tika atkal pievienota Aragonai.

## Tūrisms
Kopš 1950. gadiem ir sala ieguvusi pieaugošu interesi kā tūrisma galamērķis. To kā savu ceļojumu mērķi vai dzīvesvietu izvēlējušies daudzi mākslinieki un akadēmiķi. 1970. gados salu gadā apmeklēja ap 3 miljoniem tūristu, bet 2010. gadā to bija vairāk kā 6 miljoni. 2013. gadā Maļorku apmeklēja gandrīz 9,5 miljoni tūristu, bet Baleāru Salas kopumā 13 miljoni.

Maļorkas ekonomika ir lielā mērā atkarīga no tās tūrisma industrijas. Tos šeit piesaista siltais laiks, daudzās pludmales un augsta līmeņa tūrisma atracijas.

### 10 populārākās tūristu pārstāvētās valstis
Dati no Baleāru Salu Statistikas institūta

## Cilvēki
Maļorkā dzimuši:
* Rafaels Nadals (*Rafael Nadal*) (dzimis 1986.) — tenisists

## Atsauces

## Ārējās saites
Indestructible

: *Šis raksts ir par grupas [[Disturbed]] albumu. Par šīs grupas dziesmu skatīt rakstu [[Indestructible (dziesma)]]*

**Indestructible** ir ASV smagā metāla grupas Disturbed ceturtais studijas albums. Albums ir pašizdots, atšķirībā no trim iepriekšējiem, kurus izdeva Johnny K. Indestructible tika ierakstīts Groovemaster Studios Čikāgā. Albumā ir divas dziesmas, kuras tika uzrakstītas pirms pirmā grupas albuma The Sickness izdošanas, bet netika iekļautas nevienā albumā ar nosaukumiem "Perfect Insanity" un "Divide".

Indestructible tika izdots 2008. gada 2. jūnijā, ar ierobežotā izdevuma un īpašā izdevuma digipakām. Albums pirmajā nedēļā tika pārdots vairāk nekā 253,000 kopijās. Tas bija trešais Disturbed albums, kurš nokļuva *[[Billboard 200]]* pirmajā vietā, kas ir izdevies vēl tikai piecām rokgrupām. 2009. gada aprīlī albums ASV ir ticis pārdots vairāk nekā 1,000,000 eksemplāros un pēc RIAA kritērijiem serificēts ar platīna disku. Albuma singls "Inside the Fire" tika nominēts 2009. gada Grammy balvai kategorijā "Labākais smagā roka izpildījums".

## Dziesmu saraksts

**Papildu dziesmas**

## Topu pozīcijas
### Albums

### Singli

## Atsauces
Zonde

**Zonde** var būt:

* meteoroloģiskā zonde
* starpplanētu zonde
* zonde (medicīna) — instruments, ko ievada organisma iekšienē, lai veiktu tā izmeklēšanu
1700. gads

**1700**. () bija parastais gads, kas sākās piektdienā.

## Notikumi
* Sākās Lielais Ziemeļu karš
* Lībijā izmirst pēdējā lauva

### Janvāris
* 1. janvāris — Krievijas cariste sāka lietot Jūlija kalendāru.

### Februāris
* 11. februāris —Saksijas karaspēks iebruka Zviedru Vidzemē.
* 27. februāris — Viljams Dampīrs Klusā okeāna  rietumdaļā atklāj Jaunbritānijas salu

### Jūlijs
* 11. jūlijs — dibināta Vācijas zinātņu akadēmija.

### Novembris
* 20. novembris — Narvas kaujā Zviedrijas armija karaļa Kārļa XII vadībā sakāva Krievijas cara Pētera I armiju. 
* 23. novembris — par Romas pāvestu tika iecelts Klements XI.

## Dzimuši

* 30. septembris — Staņislavs Konarskis (*Stanisław Konarski*), poļu mūks, izglītības reformators (miris 1774.)
* datums nezināms - Frančesko Bartolomeo Rastrelli (*Франческо Бартоломео Растрелли*), itāļu/krievu arhitekts (miris 1771.)

## Miruši
* 12. maijs — Džons Draidens (*John Dryden*), angļu dzejnieks, dramaturgs un kritiķis (dzimis 1631.)
* 1. novembris — Karloss II (*Carlos II*), Spānijas karalis (dzimis 1661.)

## Atsauces
Alūksne (nozīmju atdalīšana)

**Alūksne** var būt:
* Alūksne — pilsēta Ziemeļvidzemē;
* Alūksne — Pededzes pieteka;
* Alūksne — dzelzceļa līnijas Gulbene—Alūksne galastacija.

## Skatīt arī
* Alūksnes ezers
* Alūksnes novads
* Alūksnes rajons
Medlina Olbraita

**Medlina Korbela Olbraita** (, dzimusi **Marija Jana Korbelova** () , mirusi ) bija Čehoslovākijā dzimusi ASV politiķe no ASV Demokrātiskās partijas. Pirmā sieviete, kas ieņēmusi ASV valsts sekretāres amatu. Bija Džordžtaunas Universitātes pasniedzēja.

## Biogrāfija
Dzimusi Prāgā Čehoslovākijas diplomāta Josefa Korbela ģimenē. 1948. gadā, kad Čehoslovākijā pe varas nāca komunisti, kopā ar ģimeni emigrēja uz ASV, kur tēvs sāka strādāt Denveras Universitātē (viena no Olbraitas tēva skolniecēm bija cita nākamā ASV valsts sekretāre — Kondolīza Raisa). 1957. gadā Olbraita ieguva ASV pilsonību. Studēja Veslijas koledžā, Džonsa Hopkinsa Universitātē un Kolumbijas Universitātē.

No 1976. gada aktīvi darbojās kā padomdevēja dažādiem Demokrātiskās partijas politiķiem un sabiedriskām organizācijām. Īpaši specializējās Centrāleiropas un Austrumeiropas politikā. No 1993. līdz 1997. gadam bija ASV vēstniece ANO, kur viņai izveidojās sarežģītas attiecības ar toreizējo ANO ģenerālsekretāru Butrosu Butrosu-Gali. Ieņēma neviennozīmīgu politisku nostāju Ruandas genocīda laikā.

No 1997. līdz 2001. gadam Madlēna Olbraita bija ASV valsts sekretāre un kļuva par vēsturē pirmo sievieti šajā amatā. Tomēr, tā kā viņa bija naturalizēta ASV pilsone, viņa tika izslēgta no tiesībām kontrolēt kodolčemodānu. Amata veikšanas laikā spēcīgi ietekmēja ASV politiku Balkānu karu laikā.

2022. gada 23.martā Vašingtonā mirusi, pēc ilgas cīņas ar vēzi.

## Ārējās saites

## Atsauces
1840. gads

**1840. gads** () bija garais gads, kas sākās trešdienā.

## Notikumi
### Janvāris
* 22. janvāris — Jaunzēlandi sasniedz pirmie britu kolonisti.

### Maijs
* 6. maijs — Anglijā iznāca pirmā pastmarka pasaulē.

### Jūnijs
* 4. jūnijs — par Prūsijas karali kļuva Frīdrihs Vilhelms IV Hoencollerns.

## Dzimuši
* 23. janvāris — Ernsts Abe (*Ernst Abbe*), vācu fiziķis un izgudrotājs (miris 1905. gadā)
* 5. februāris:
**Džons Danlops (*John Boyd Dunlop*), skotu veterinārārsts, izgudrotājs (miris 1921. gadā)
**Hairems Maksims (*Hiram Maxim*), britu ieroču konstruktors, izgudrotājs (miris 1916. gadā)
* 22. februāris — Augusts Bēbelis (*August Bebel*), vācu politiķis (miris 1913. gadā)
* 26. februāris — Kārlis Mengers (*Carl Menger*), austriešu ekonomists (miris 1921. gadā)
* 2. aprīlis — Emils Zolā (*Émile Zola*), franču rakstnieks (miris 1902. gadā)
* 20. aprīlis — Odilons Redons (*Odilon Redon*), franču mākslinieks (miris 1916. gadā)
* 7. maijs (j.s, pēc v.s. 25. aprīlī) — Pēteris Čaikovskis (*Пётр Ильич Чайкoвский*), krievu komponists (miris 1893. gadā)
* 28. jūnijs (j.s., pēc v.s 16. jūnijā) — Voldemārs Kernigs, vācbaltiešu ārsts (miris 1917. gadā)
* 21. jūlijs — Murads V (مراد الخامس), Osmaņu impērijas 33. sultāns (miris 1904. gadā)
* 12. novembris — Ogists Rodēns (*Auguste Rodin*), franču tēlnieks (miris 1917. gadā)
* 14. novembris — Klods Monē (*Claude Monet*), franču mākslinieks (miris 1926. gadā)

## Miruši
* 7. maijs — Kaspars Dāvids Frīdrihs (*Caspar David Friedrich*), vācu gleznotājs (dzimis 1774. gadā)
* 27. maijs — Nikolo Paganīni (*Niccolò Paganini*), itāliešu vijolnieks un komponists (dzimis 1782. gadā)
* 7. jūnijs — Frīdrihs Vilhelms III (*Friedrich Wilhelm III.*), Prūsijas karalis (dzimis 1770. gadā)
* 29. jūnijs — Lisjēns Bonaparts (*Lucien Bonaparte*), Napoleona brālis (dzimis 1775. gadā)
* 25. septembris — Žaks Makdonalds (*Jacques Macdonald*), Francijas maršals (dzimis 1765. gadā)
Hewlett-Packard

***Hewlett-Packard Company***, saīsināti saukta par ***HP***, bija datoru un informācijas tehnoloģiju uzņēmums. Tā centrālā mītne atradās Palo Alto, Kalifornijā, ASV. *HP* bija viens no lielākajiem tehnoloģiju uzņēmumiem pasaulē un darbojās gandrīz visās valstīs. *HP* specializējās datoru, printeru, datu glabāšanas un tīklu aparatūras un programmatūras ražošanā un attīstībā.

*HP* pārdeva savu produkciju mājsaimniecībām, maza vai vidēja izmēra uzņēmumiem, izmantojot tiešsaistes izplatīšanu, elektronikas un biroja preču mazumtirgotājiem, programmatūras partneriem un lielākajiem tehnoloģiju piegādātājiem.

Saskaņā ar tirgus izpētes firmām *[[Gartner]]* un *IDC*, 2008, gadā *HP* bija pasaulē lielākais personālo datoru pārdevējs, pārsniedzot konkurentu *[[Dell]]*. Atšķirība starp *HP* un *Dell* būtiski paplašinājās 2007. gada beigās, kad HP ieņēma aptuveni 3,9 % tirgus daļas. HP bija arī piektais lielākais programmatūras izstrādes uzņēmums pasaulē.

## Uzņēmuma sadalīšana
2014. gada oktobrī nolemts veiksmīgāk strādājošo datoru un printeru biznesu atdalīt no korporatīvo datoriekārtu un pakalpojumu biznesa. Sadalīšana pabeigta 2015. gada 1. novembrī, izveidojoties diviem atsevišķiem publiskiem uzņēmumiem: *[[Hewlett Packard Enterprise]]* un *[[HP Inc.]]*

## Skatīt arī
* *[[Hewlett Packard Enterprise]]*
* *[[HP (uzņēmums)|HP]]*

## Atsauces
Beverīna (nozīmju atdalīšana)

**Beverīna** var būt:

* Beverīna - latgaļu nocietinājums;
* "Beverīna" - kuģis, kurš 2008. gada 2. decembrī nogrima Baltijas jūrā pie Liepājas.
Beverīna (kuģis)

**"Beverīna"** ir zvejas kuģis, kurš  mīklainos apstākļos nogrima Baltijas jūrā netālu no Liepājas, aptuveni 3 jūdzes no krasta. Uz tā atradās seši apkalpes locekļi, bet, izņemot kapteini un stūrmani, pārējie nav atrasti.

## Kuģa nogrimšana
 plkst. 16:40 Jūras meklēšanas un glābšanas koordinācijas centrs (MMRC) esot saņēmis informāciju no Liepājas ostas Kuģu satiksmes dienesta, ka "Beverīnai" Baltijas jūrā netālu no Liepājas ir pārstājis darboties galvenais dzinējs. Plkst. 18:03 palīdzību ieradās sniegt otrs zvejas kuģis "Gints", kas uzsāka "Beverīnas" vilkšanu uz Liepājas ostu. Plkst. 18:24 MMRC norīkoja Jūras spēku kuģi "Virsaiti" doties uz notikuma vietu, kura uzdevums būtu sniegt papildus palīdzību. Plkst. 20:55 "Beverīnas" vilkšana uz ostu tika pārtraukta, jo pasliktinājās laikapstākļi un arī "Gintam" radās tehniskas problēmas. Plkst. 21:50 "Virsaitis" bija ieradies notikuma vietā, bet nespēja sniegt palīdzību, jo tika pazaudeti radiosakari; uz "Beverīnas" pārstāja darboties energoapgāde. Plkst. 22:05 zvejas kuģis "Beverīna" apgāzās un strauji nogrima. Līdz janvāra sākumam neviens no sešiem kuģa apkalpes vīriem netika atrasts.  tika identificētas kāda vīrieša mirstīgās atliekas, kas izskalotas Jūrmalciemā. Piederīgie viņu atpazina kā kuģa kapteini Sergeju Volkovu.

Ūdenslīdēji, apskatot nogrimušā kuģa kravas telpu, ir konstatējuši, ka tajā atrodas vara kabeļu ruļļi. Šie ruļļi nebija nostiprināti un atrodas kuģa kreisajā pusē. Tādēji netieši varētu apstiprināties informācija, ka "Beverīnas" apkalpe nodarbojās ar krāsainā metāla celšanu ārā no jūras dzelmes.

Policija ir ierosinājusi kriminālprocesu pēc Krimināllikuma 21. nodaļas par noziedzīgu nodarījumu pret satiksmes drošību.

 tika atrasts vel viena apkalpes locekļa mirstīgās atliekas. Viņš tika atpazīts kā kuģa stūrmanis.

## Atsauces un piezīmes
Zizma

**Zizma** ir Lielupes labā krasta pirmā pieteka. Upe plūst pa Mežotnes un Codes pagastiem. Upes izteka atrodas apmēram 3 kilometrus uz dienvidiem no Codes Evaņģēliski luteriskās baznīcas un 15 km attālumā no tās ietekas vietas Lielupē.

Zizmas upei ir divas pietekas — Sidrabe un Malva.

Upi šķērso autoceļš A7 (Rīga—Bauska—Lietuvas robeža).
Sidrabe (Zizmas pieteka)

**Sidrabe** ir Zizmas labā krasta pieteka Bauskas novadā. Upe tek cauri Mežotnes pagastam. Upes izteka atrodas mežā 5,8 km attālumā no tās ietekas vietas Zizmas upē. Sidrabes upei nav vārdā nosauktu pieteku.
Ragana (nozīmju atdalīšana)

**Ragana** var būt:
* Ragana — ar okultismu un mitoloģiju saistīts personāžs.
* Ragana — apdzīvota vieta Siguldas novada Krimuldas pagastā, pagasta centrs.
* Ragana — nosēšanās laukums Krimuldas pagastā.
* Kāžupes cits nosaukums.

## Skatīt arī
* Raganas ezers
* Raganas kalns
* Raganis
Džejs Čou

**Džejs Čou**, īstajā vārdā **Džou Dzjeluņs** (, piņjiņs: *Zhōu Jiélún*; dzimis ), ir taivāniešu mūziķis, dziedātājs, kinoproducents, aktieris un kinorežisors.

## Mūziķa karjera
1998. gadā Džejs Čou tika ievērots talantu konkursā, kurš viņš demonstrēja savu prasmi spēlēt klavieres un dziesmu rakstīšanas māku. Kaut arī Džejs Čou konkursā neuzvarēja, tomēr viņa komponēšanas talantu ievēroja šova vadītājs, ietekmīgs Taivānas izklaides biznesa pārstāvis Džekijs Vu, un noslēdza ar viņu līgumu par dziesmu komponēšanu savai ierakstu kompānijai *Alfa Music*, iesaistot darbā arī tekstu autoru Vinsentu Fangu.

2000. gadā izdeva savu pirmo albumu *Jay*. Pēc tam sekoja otrais albums *Fantasy* (2001). Kopš tā laika Džejs Čou kļuvis par vienu no veiksmīgākajiem dziedātājiem ķīniešu valodā runājošajā pasaulē, viņam ir 15 Taivānas balvas *Golden Melody Awards* — visvairāk no visiem dziedātājiem — un viņš ir ieguvis pagodinošo *Mandopop* karaļa nosaukumu. Viņš kļuva par pirmo *Mandopop* mākslinieku, kurš iekļuvis Starptautiskās ierakstu industrijas federācijas (IFPI) globālajā albumu pārdošanas topā ar savu 15. studijas albumu *Greatest Art Works of Art*, kas 2022. gadā bija pasaulē visvairāk pārdotais ieraksts.

Četras reizes saņēmis *World Music Awards* balvu pasniegšanas ceremonijā balvu kā vislabāk pārdotais ķīniešu mākslinieks. Savas karjeras laikā ir pārdevis vairāk nekā 30 miljonus albumu. CNN 2009. gadā nosauca Čou par vienu no 25 ietekmīgākajiem cilvēkiem Āzijā — vienīgo Taivānas cilvēku, kas iekļauts šajā sarakstā. Čou mūzikas video ir vieni no visvairāk skatītajiem vietnē *[[YouTube]]* — seši viņa video pārsnieguši 100 miljonus skatījumu, kas ir visvairāk no visiem ķīniešu māksliniekam. Viņš ir devies astoņās koncerttūrēs, tostarp *The Invincible World Tour* (2016—2019), kas piesaistīja vairāk nekā trīs miljonus skatītāju.
thumb|200px|Džejs Čou 2008. gada janvārī Seulā

## Aktiera karjera
Uzsācis aktiera karjeru filmā *Initial D* (2005), kam sekoja filmas *Curse of the Golden Flower* (2006), *Kung Fu Dunk* (2008) un *The Treasure Hunter* (2009). Attēlojis lomas tādās pazīstamās Holivudas filmās kā "Zaļais sirsenis" (2011) un "Krāpšanas ilūzija 2" (2016). Bijis gan režisors, gan aktieris filmās *Secret* (2007), *The Rooftop* (2013) un televīzijas seriālā *Pandamen* (2010).

## Atsauces

## Ārējās saites
Fils Kolinss

**Fils Kolinss** (; dzimis  Londonā) ir angļu dziedātājs, dziesmu autors, bundzinieks un aktieris, kurš vislabāk zināms kā angļu progresīvā roka grupas *[[Genesis]]* vadošais dziedātājs un bundzinieks. Ieguvis 7 *[[Grammy balva]]s*, kā arī Amerikas Kinoakadēmijas balvu par labāko dziesmu filmai "Tarzāns" (*Tarzan*, 1999, dziesma *You'll Be in My Heart*). 20. gadsimta 80. gados Kolinsa singli 3 reizes ieņēma pirmo vietu Apvienotās Karalistes ierakstu pārdošanas reitingu sarakstā, bet 7 reizes viņa singli ierindojušies ASV Billboard Hot 100 topa pirmajā vietā. 1999. gadā Kolinsam piešķirta zvaigzne Holivudas Slavas alejā. Kolinss 2003. gadā uzņemts dziesmu autoru slavas zālē, kā arī 2010. gadā viņš uzņemts rokenrola slavas zālē kā grupas *[[Genesis]]* dalībnieks.

## Atsauces

## Ārējās saites

*
Kolinss

**Kolinss** var būt:

* Džeimss Kolinss (*James Collins*; 1983) — Velsas futbolists;
* Fils Kolinss (*Phil Collins*; 1951) — angļu mūziķis;
* Georgs Ludvigs Kolinss (*Georg Ludwig Collins*; 1763—1814) — Rīgas reformātu draudzes mācītājs;
* Maikls Kolinss (*Mícheál Ó Coileáin*, *Michael Collins*; 1890—1922) — īru revolucionārs, karavīrs un politiķis;
* Maikls Kolinss (*Michael Collins*; 1930—2021) — ASV astronauts un lidotājs izmēģinātājs;
* Miša Kolinss (*Misha Collins*; 1974) — amerikāņu aktieris;
* Neitans Kolinss (*Nathan Collins*; 2001) — īru futbolists;
* Sems Kolinss (*Sam Collins*; 1982) — īru šahists;
* Šerons Kolinss (*Sherron Collins*; 1987) — ASV basketbolists.

## Skatīt arī
* *[[Collins]]*
* Kolinsa
1864. gads

**1864**. () bija garais gads, kas sākās piektdienā.

## Notikumi
### Maijs
* 31. maijs — Taipinu sacelšanās: sākās taipinu kontrolētās Nankinas blokāde.

### Augusts
* 22. augusts — 16 Eiropas valstis parakstīja pirmo Ženēvas konvenciju.

### Novembris
* 11. novembris — ziemeļnieki ģenerāļa Viljama Šērmena vadībā Atlantu pilnīgi nodedzināja.

## Dzimuši
* 13. janvāris — Vilhelms Vīns (*Wilhelm Wien*), vācu fiziķis (miris 1928. gadā)
* 3. aprīlis — Emīls Kellenbergers (*Emil Kellenberger*), šveiciešu sporta šāvējs (miris 1943. gadā)
* 8. aprīlis — Karloss Deltūrs (*Carlos Deltour*), franču airētājs (miris 1920. gadā)
* 21. aprīlis — Makss Vēbers (*Maximilian Carl Emil Weber*), vācu sociologs un politekonomists (miris 1920. gadā)
* 30. aprīlis — Žans Dekāzs (*Jean Decazes*), franču burātājs (miris 1912. gadā)
* 17. maijs — Luijs Rišardē (*Louis Richardet*), šveiciešu sporta šāvējs (miris 1923. gadā)
* 11. jūnijs — Rihards Štrauss (*Richard Strauss*), vācu komponists un diriģents (miris 1949. gadā)
* 22. jūnijs — Hermanis Minkovskis (*Hermann Minkowski*), vācu matemātiķis (miris 1909. gadā)
* 25. jūnijs — Valters Nernsts (*Walther Nernst*), vācu ķīmiķis (miris 1941. gadā)
* 3. jūlijs — Hedviga Rozenbaumova (*Hedwiga Rosenbaumová*), Bohēmijas tenisiste (mirusi 1939. gadā)
* 13. jūlijs — Džons Džeikobs Astors IV (*John Jacob Astor IV*), amerikāņu biznesmenis (miris 1912. gadā)
* 23. jūlijs — Edvīns Hedlijs (*Edwin Hedley*), amerikāņu airētājs (miris 1947. gadā)
* 30. jūlijs — Dirks Būsts Gipss (*Dirk Boest Gips*), nīderlandiešu sporta šāvējs (miris 1920. gadā)
* 9. augusts — Romans Dmovskis (*Roman Dmowski*), poļu politiķis (miris 1939. gadā)
* 12. augusts — Duglass Robinsons (*Douglas Robinson*), franču kriketa spēlētājs (miris 1937. gadā)
* 27. augusts — Hermanis Veingertners (*Hermann Weingärtner*), vācu sporta vingrotājs (miris 1919. gadā)
* 3. novembris — Kārlis Neikirhs (*Karl Neukirch*), vācu sporta vingrotājs (miris 1941. gadā)
* 24. novembris — Anrī de Tulūzs-Lotreks (*Henri de Toulouse-Lautrec*), franču mākslinieks (miris 1901. gadā)
* 28. novembris — Džeimss Allens (*James Allen*), britu rakstnieks (miris 1912. gadā)
* 1. decembris — Kaštens Borkgrevinks (*Carsten Egeberg Borchgrevink*), norvēģu polārpētnieks (miris 1934. gadā)

## Miruši
* 10. marts — Maksimiliāns II Jozefs (*Maximilian II. Joseph*), Bavārijas karalis (dzimis 1811.)
* 18. aprīlis - Juris Alunāns, latviešu dzejnieks, jaunlatviešu kustības dalībnieks (dzimis 1832.)
* 2. maijs — Džakomo Meijerbērs (*Giacomo Meyerbeer*), franču/vācu mūziķis (dzimis 1791.)
* 31. augusts — Ferdinands Lasalls (*Ferdinand Lassalle*), vācu politiķis (dzimis 1825.)
Collins

***Collins*** ir angļu un īru cilmes uzvārds.

Vārds varētu būt atvasināts no *Coll* vai *Colin*, kas ir grieķu vārda *Nicholas* angļu valodas deminutīvs. Iespējams tas cēlies no īru vārda *cuilein*, kas nozīmē "mīļais" vai no velsiešu vārda *collen*, kā sauc lazdu birzi; vai no franču vārda *colline*, kas nozīmē "kalns". Tas varētu būt atvasināts no "*Coileáin* radinieks vai dēls", starp citām vārdam piedēvētajām nozīmem ir "uzvaras cilvēki" vai "kucēns".

Īrijā *Collins* ir viens no sastopamākajiem uzvārdiem.

*Collins* var būt:
* Kolinsa — uzvārds sieviešu dzimtē;
* Kolinss — uzvārds vīriešu dzimtē;

## Atsauces
Īslīce

**Īslīce** () ir Lielupes kreisā krasta pieteka. Upi šķērso autoceļš P103 (Dobele - Bauska) un 209 autoceļš Lietuvā (Jonišķi - Žeimele - Pasvale).

## Upes raksturojums
Upe izteka ir Lietuvā uz ziemeļiem no Grūžiem. Latvijā tā plūst pa Gailīšu, Īslīces, Rundāles un Viesturu pagastiem, garām Rundāles pilij. Upes ieteka Lielupē atrodas Viesturu pagastā netālu no viensētas "Īslīces".

## Kreisā krasta pietekas
* Bērstele, 
* Melnupīte, 
* Svirkale, 
* Plānīte.
Selina Diona

**Selina Marī Klodete Diona** (, , dzimusi ) ir Kanādas mūziķe, dziedātāja, dziesmu autore un komponiste. Pasaules ievērību pirmo reizi guva 1980. gados, kad 1982. gadā ieguva 3. vietu ''Yamaha'' mūzikas festivālā, kā arī uzvarot 1988. gada Eirovīzijas dziesmu konkursā, pārstāvot Šveici. Piecas reizes ir ieguvusi *[[Grammy balva|Grammy]]* mūzikas balvu. Viņa ir kļuvusi par vienu no visu laiku komerciāli visveiksmīgākajām dziedātājām. Visā pasaulē ir pārdoti vairāk nekā 200 miljoni viņas albumu.

Dzimusi Kvebekā daudzbērnu ģimenē kā pati jaunākā. Pusaudžu gados guva ievērību ar franču valodā izpildītajām dziesmām. 1990. gadā tika izdots pirmais albums angļu valodā *[[Unison]]*, kas guva ievērību visā pasaulē. Viena no viņas slavenākajām dziesmām ir *[[My Heart Will Go On]]*. 1999. gadā pārtrauca darbību, jo viņas vīram Renē Anželilam tika konstatēts vēzis un Selina nolēma pavadīt laiku ar vīru. Uz skatuves viņa atgriezās 2002. gadā. Selinas Dionas vīrs nomira 2016. gadā.

## Atsauces

## Ārējās saites

*
Montpīljera

**Montpīljera** () ir pilsēta ASV, Vērmontas štata administratīvais centrs. Montpīljera ir mazākais štata centrs ASV, 2000. gadā pilsētā dzīvoja tikai 8035 iedzīvotāju.

Pilsēta pieņēma francisku nosaukumu, jo Francijas un Amerikas alianse Revolūcijas kara laikā bija izraisījusi plašu Frankofīliju. Monpīljera tika izvēlēta par štata galvaspilsētu 1805. gadā, un pilsētas iedzīvotāji ziedoja līdzekļus pirmā valsts nama celtniecībai. Likumdevēji Monpīljeras pilsētu nodibināja 1894. gadā, un nākamajā gadā tas tika organizēts pilsētas sanāksmē.

## Atsauces

## Ārējās saites
Cepurainā neotiante

**Cepurainā neotiante** (*Neottianthe cucullata* (L.) Schlechter) ir orhideju dzimtas suga. Latvijā tā ir ļoti reta, ierakstīta Latvijas Sarkanajā grāmatā 1. kategorijā.

## Apraksts

Daudzgadīgs, sīks, 10-25 cm augsts lakstaugs. Gumi apaļi, veseli. Stublājs stāvs, šķautnains, tievs. Lapas pie pamata divas, eliptiskas. Stublāja vidusdaļā parasti viena sīka augšlapa. Sārti ziedi līdz 15, skrajā, vienpusējā ziedkopā. Pieziedlapas smailas, īsas. Apziedņa lapas, atskaitot lūpu, veido šauru un smailu kapuci. Lūpa trīsdaivaina, vidējā daiva garāka un platāka, plankumaina. Piesis līdz 0.5 cm garš, galā platāks. Auglis - stāva, olveidīga pogaļa. Zied jūlijā un augustā. 

## Izplatība
Aug dažviet Austrumeiropā un Āzijā. Latvijā augs sasniedz sava areāla ziemeļrietumu robežu. Tā aug tikai Tērvetes dabas parkā un Latgalē.

## Biotopi
Nelielas grupas vai atsevišķi eksemplāri aug silos uz sūnu segas, lapkoku mežos, jauktos mežos.

## Avoti
* Zigmas Gudžinskas, Mindaugas Ryla: *Lietuvos gegužraibiniai (*Orchidaceae*)*. Vilnius 2006. .
* V. Baroniņa, I. Lodziņa: *Populārzinātniskā Latvijās Sarkanā grāmata - Augi*. Rīga 1992. 

## Ārējās saites

* Latvijasdaba.lv
* Cepurainā neotiante
IL-28

400px|thumb|IL-28

**Il-28** () bija Padomju Savienības pirmais frontes reaktīvais bumbvedējs, kuru izlaida sērijveidā. Latvijā IL-28 atrodas Aviācijas muzejā Skultē.

## Vēsture
Ideja radīt reaktīvo bumbvedēju radās Sergejam Iļjušinam Otrā pasaules kara beigās. Kad PSRS 1947. gadā izdevās no Lielbritānijas nopirkt licenci turboreaktīvo dzinēju *Nene* un *Derwent* ražošanai, tos ar padomju indeksiem sāka ražot toreizējās aviomotoru rūpnīcas.

1947. gada jūnijā lidotājs izmēģinātājs Vladimirs Kokkinaki veica pirmo lidojumu ar eksperimentālo lidmašīnu IL-22, bet pēc gada jau notika lidojums ar bumbvedēju IL-28.

Lieliskā aeronavigācijas un radiotehniskā aparatūra ļāva IL-28 apkalpei (kas sastāvēja no pilota, stūrmaņa un radista-strēlnieka) lidot kā dienā tā arī naktī un dažādos meteoroloģiskos apstākļos. Lidmašīna bija vienkārši vadāma, viegli ekspluatējama ar labām manevrēšanas spējām un stabilitāti gaisa telpā.
IL-28 konstrukcija sastāvēja no viengabalaina metāla monolīta ar trapeces veida spārniem un bultveida astes stūri. Divi turboreaktīvie dzinēji VK-1A ar jaudu 2700 kgs bija izvietoti zem spārniem. S. Iļušina lidmašīnai, salīdzinot ar citiem tā laika bumbvedējiem, piemita samērā liels ātrums – vairāk kā 900 km/h. Lidojuma tālums bija apmēram 2400 km. 10 km augstumu IL-28 sasniedza 18 minūtēs, kas bija ievērojams sasniegums tajā laikā. 

Cīņai ar pretinieku gaisa floti bumbvedējam bija četri lielgabali: divi atradās lidmašīnas fizelāžas priekšdaļas apakšā, divi – pie radista-strēnieka. Sauszemes mērķu iznīcināšanai IL-28 bija apbruņots ar aviobumbām, kuru kopējā masa sastādīja 3000 kg.

Frontes reaktīvais bumbvedējs Il-28 ilgu laiku atradās PSRS Gaisa spēku sastāvā. Tas pēc daudziem taktiski tehniskiem datiem, kā arī lidojumu-ekspluatācijas īpašībām, pārspēja analogus citu valstu ražojumus.  tika izgatavotas vairākas IL-28 modifikācijas: 
* IL-28I (izlūks) – papildus tika uzstādītas degvielas tvertnes spārnu galos 
* IL-28T (torpēdnesējs)
* Il-28M – tika izmantota kā mācību un treniņa lidmašīna.

500px|thumb|left|IL-28 konstrukcija
Selga

**Selga** var būt:

* dziļa vieta jūrā tālu no krasta
* Selga (personvārds);
* Selga (radiouztvērējs) – dažu Rīgas Radiorūpnīcas radiouztvērēju modeļu nosaukums;
* Selga (Saulkrastu pagasts);
* Selga (studenšu korporācija).
* Selga (cepumi)

## Cilvēki ar šādu uzvārdu
* Paulis Selga;
* Vera Selga.

## Citas nozīmes
* viens no Stukmaņu nosaukumiem Latvijas PSR laikā

## Skatīt arī
* Selgas iela
Niks Dreiks

thumb|175px|Niks Dreiks 1967. gadā.

**Nikolass Rodnijs Dreiks** (, *Nick Drake*, dzimis , miris ) bija angļu dziedātājs un komponists, kurš pazīstams ar savām bēdīgajām, sērīgajām, uz akustiskās ģitāras spēlētajām dziesmām. Viņš arī spēlēja klavieres, klarneti un saksofonu.

## Diskogrāfija

* Five Leaves Left (1969)
* Bryter Layter (1970)
* Pink Moon (1972)
Dreiks

**Dreiks** (; sieviešu dzimtē **[[Dreika]]**) var būt:

* Džesika Dreika (*Jessica Drake*) — amerikāņu pornoaktrise
* Frānsiss Dreiks (*Francis Drake*) — angļu jūrasbraucējs, pirāts
* Niks Dreiks (*Nick Drake*) — angļu dziedātājs, komponists 
* Obrijs Dreiks Greiems jeb *Drake* (*Aubrey Drake Graham*) — kanādiešu aktieris un mūziķis.

## Skatīt arī
* Dreika
* Dreika šaurums
Dookie

***Dookie*** ir amerikāņu pankroka grupas *[[Green Day]]* trešais studijas albums. Tas tika izdots  sadarbībā ar ierakstu kompāniju *[[Reprise Records]]*. Šis albums atnesa grupai lielu slavu par spīti tā nosaukumam (*Dookie* vienkāršrunā nozīmē "ekskrementi"). Sākotnējais albuma nosaukums bija paredzēts vēl piedauzīgāks — *Liquid Dookie* ("šķidrie ekskrementi").

## Dziesmu saraksts

## Ārējās saites
* Green Day oficiālā mājaslapa
Ilvess

**Ilvess** ( — 'lūsis'; sieviešu dzimtē Ilvesa) ir igauņu cilmes uzvārds. Cilvēki ar šo uzvārdu:

*Āpo Ilvess (*Aapo Ilves*; 1970) — igauņu dzejnieks, rakstnieks, dramaturgs, mākslinieks un mūziķis;
*Kristjans Ilvess (*Kristjan Ilves*; 1996) — igauņu ziemeļu divcīņnieks;
*Tomass Hendriks Ilvess (*Toomas Hendrik Ilves*; 1953) — igauņu žurnālists, diplomāts un bijušais Igaunijas prezidents.
Krievu tiesa

250px|thumb|Senākās saglabājušās (1282. gada) Krievu tiesas noraksta pirmā lapa
**Krievu tiesa** (senaustrumslāvu: *Правда роусьскаꙗ*) bija Kijivas Krievzemes laika likumu kodekss, kas ietvēra agro viduslaiku austrumslāvu civiltiesiskās un krimināltiesiskās normas. Oriģināls nav saglabājies, tāpēc zināms tikai pēc vēlāku laiku norakstiem.

## Literatūra
* Калачев Н. Предварительные юридические сведения для полного объяснения русской Правды. — Москва, 1846
* Правда русская. Т. 1—3. — Москва-Ленинград, 1940-1963

## Ārējās saites
* Krievu tiesa — tulkojums latviešu valodā. Vēstures terminu skaidrojošā vārdnīca 
* Пространная редакция по Троицкому списку второй половины XV века
Tazi

**Tazi** ir tauta Piejūras novadā Krievijas Federācijas Tālajos austrumos. Etnoss izveidojies 19. gs. 80. gados sajaucoties ķīniešiem ar vietējām tungusmandžūru tautām nanajiem un udehiem. Valoda pamatā ķīniešu valodas dialekts ar daudziem aizguvumiem no udehu un nanaju valodām. 19. gs. beigās bija ap 1050 šīs valodas runātāju. Šodien valodu prot tikai vecāki tazi.

Saskaņā ar 2002. gada Krievijas tautskaites datiem 276 cilvēki sevi atzinuši par taziem, no kuriem lielākajai daļai dzimtā ir krievu valoda.

## Atsauces

## Ārējās saites
Mikroviļņu krāsns

thumb|250px|Mikroviļņu krāsns.
**Mikroviļņu krāsns** ir virtuves ierīce, kurā pagatavo vai uzsilda ēdienus un dzērienus. Darbības princips ir balstīts uz ūdens un citu polarizētu molekulu kustības ātruma palielināšanu produktā, iedarbojoties ar ultraaugstfrekvences radioviļņiem (mikroviļņiem). Parasti izmanto frekvenci 2,45 GHz. Sadzīvē izmantojamo mikroviļņu krāšņu jauda parasti ir no 600 W līdz 1200 W. Rezultātā, atkarībā no pārtikas produkta blīvuma, produkts tiek viscaur vienmērīgi uzsildīts. Šāda iespēja nav pieejama nevienā citā produktu uzsildīšanas tehnoloģijā.

## Ārējās saites
Dielektriķis

**Dielektriķis** ir viela, kurā ir maz brīvo lādiņnesēju, tādējādi dielektriķis ir viela, kura ļoti slikti vada elektrisko strāvu. Tipiski dielektriķi ir stikls, dažādas plastmasas, keramika, gumija, vizla, kā arī gaiss. Dielektriķi ir arī daudzas citas nejonizētas gāzes un šķidrumi, kā arī destilēts ūdens jeb pilnīgi tīrs ūdens (dabā tīrs ūdens tikpat kā nemēdz būt).

Dielektriķī Kulona spēks, kas darbojas starp lādiņiem, kļūst ε reizes vājāks nekā tad, ja lādiņi atrastos vakuumā, kur ε ir vides relatīvā dielektriskā caurlaidība.

Dielektriskā vidē samazinās elektriskā lauka intensitāte. Dielektriķu molekulām var būt elektriskais dipolmoments pašām par sevi,  vai arī tas var veidoties ārējā elektriskā lauka klātbūtnē (skatīt: Dielektriķu polarizēšanās).

## Izmantošana
Viens no piemēriem, kur izmanto dielektriķus, ir to ievietošana starp kondensatoru klājumiem.

## Skatīt arī
* Elektriskā pretestība

## Ārējās saites
Ledusskapis

thumb|235px|Tipisks ledusskapis ar atvērtām durvīm
**Ledusskapis** ir ierīce, kas sastāv no siltumizolējoša nodalījuma un siltumsūkņa. Mehānisms nodod siltumu ārējai videi, bet atdzesēto gaisu pievada siltumizolējošajam nodalījumam. Ledusskapji tiek plaši izmantoti, lai uzglabātu pārtikas produktus, kas ātri sabojājas augstā temperatūrā — bojāšanās no baktēriju savairošanās un citiem procesiem ir daudz lēnāka zemā temperatūrā. Parasti par ledusskapjiem dēvē ierīces, kas saglabā temperatūru pāris grādu virs ūdens sasalšanas temperatūras. Līdzīgas ierīces, kas uztur temperatūru zem ūdens sasalšanas punkta, sauc par "saldētavām". Saldētavas saglabāto saturu iesaldē (zem 0 °C). Lielākā daļa saldētavu darbojas temperatūrās −18 °C (0 °F).

Komerciālos ledusskapjus un saldētavas, kas zem šiem nosaukumiem ietver citus nosaukumus, izmantotoja gandrīz 40 gadus pirms mājas modeļiem. Tie izmanto toksisko amonjaka gāzes sistēmu, padarot tos bīstamus mājas lietošanai. Praktiskie mājsaimniecības ledusskapji tika ieviesti 1915. gadā un ieguva plašāku piekrišanu ASV, pateicoties zemākai cenai un tehnoloģijām, kas padarīja leduskapjus mazāk bīstamus. Jau 1930. gadā 60% ASV iedzīvotājiem bija ledusskapji, un nepagāja ne 40 gadu, kad līdzīgs ledusskapju izmantošanas līmenis bija sasniegts Apvienotajā Karalistē.

## Ārējās saites
1859. gads

**1859**. () bija parastais gads, kas sākās sestdienā.

## Notikumi
### Februāris
* 14. februāris — Oregona kļuva par ASV 33. štatu.
* 15. februāris — Romā notika Džuzepes Verdi operas "Masku balle" pirmizrāde.

### Maijs
* 31. maijs — Londonā laiku sāka skaitīt Begbena pulkstenis.

## Dzimuši
* 11. janvāris — Džordžs Kerzons (*George Curzon*), britu politiķis (miris 1925.) 
* 27. janvāris — Vilhelms II (*Wilhelm II*), Vācijas imperators un Prūsijas karalis (miris 1941.) 
* 18. februāris — Šolems Aleihems (שלום־עליכם), ebreju rakstnieks (miris 1916.) 
* 9. marts — Pēteris Altenbergs (*Peter Altenberg*), austriešu rakstnieks (miris 1919.) 
* 16. marts (j.s., pēc v.s. ) — Aleksandrs Popovs (*Александр Степанович Попов*), krievu fiziķis (miris 1906.)
* 21. marts — Darja Preta (*Daria Pratt*), amerikāņu golfere (mirusi 1938.)
* 4. aprīlis — Dāvids Sīmansons, latviešu ģenerālis (miris 1933.)
* 8. aprīlis — Edmunds Huserls (*Edmund Husserl*), ebreju izcelsmes vācu filozofs (miris 1938.)
* 8. marts — Konstantīns Pēkšēns, latviešu arhitekts (miris 1928.)
* 2. maijs — Džeroms K. Džeroms (*Jerome K. Jerome*), angļu humorists (miris 1927.)
* 15. maijs — Pjērs Kirī (*Pierre Curie*), franču fiziķis (miris 1906.)
* 22. maijs — Arturs Konans Doils (*Arthur Conan Doyle*), skotu rakstnieks (miris 1930.) 
* 27. jūnijs — Viljams Andersons (*William Anderson*), franču kriketa spēlētājs (miris 1943. gadā)
* 28. jūnijs — Viljams Henrijs (*William Henry*), poļu izcelsmes Lielbritāniju pārstāvošs peldētājs un ūdenspolo spēlētājs (miris 1928. gadā)
* 4. augusts — Knuts Hamsuns (*Knut Hamsun*), norvēģu rakstnieks (miris 1952.)
* 2. septembris (j.s., pēc v.s. ) — Ansis Lerhis-Puškaitis, latviešu rakstnieks, folkloras vācējs (miris 1903.)
* 3. septembris — Žans Žoress (*Jean Jaurès*), franču politiķis (miris 1914.)
* 25. septembris — Augusts fon Gēdrihs (*August von Gödrich*), vācu riteņbraucējs (miris 1942.)
* 3. oktobris — Pols Perkē (*Paul Perquer*), franču burātājs (miris *nav zināms*)
* 9. oktobris — Alfreds Dreifuss (*Alfred Dreyfus*), ebreju izcelsmes franču virsnieks (miris 1935.)
* 18. oktobris — Anrī Bergsons (*Henri Louis Bergson*), franču filozofs (miris 1941.)
* 20. oktobris — Džons Djūijs (*John Dewey*), ASV filozofs (miris 1952)

## Miruši
* 5. maijs — Pēters Gustavs Ležēns Dirihlē (*Peter Gustav Lejeune Dirichlet*), vācu matemātiķis (dzimis 1805.)
* 6. maijs - Aleksandrs fon Humbolts (*Alexander von Humboldt*), vācu ģeogrāfs un dabas pētnieks (dzimis 1769.)
* 19. maijs - Josips Jelačičs (*Josip Jelačić*), horvātu karavadonis un Horvātijas bans (dzimis 1801.)
* 11. jūnijs — Klēmenss fon Meternihs (*Klemens von Metternich*) - austriešu politiķis (dzimis 1773.)
* 8. jūlijs - Oskars I (*Oscar I*), Zviedrijas karalis (dzimis 1799.) 
* 28. septembris — Kārlis Riters (*Carl Ritter*), vācu ģeogrāfs (dzimis 1779.)
* 2. decembris — Džons Brauns (*John Brown*), amerikāņu abolicionists (dzimis 1800.)
* 16. decembris — Vilhelms Grimms (*Wilhelm Grimm*), vācu filologs (dzimis 1786.)
1858. gads

**1858. gads** () bija parastais gads pēc Gregora kalendāra, kas sākās piektdienā.

## Notikumi
### Februāris
* 11. februāris — 14 gadus vecā franču zemnieku meitene Bernadete Subirū pirmo reizi paziņo, ka redzējusi Jaunavu Mariju Masabjēlas grotā Lurdas tuvumā.

### Aprīlis
* 10. aprīlis — Londonā tika pabeigta *[[Big Ben]]* pulksteņa torņa celtniecība.

### Maijs
* 11. maijs — Minesota kļuva par 32. Amerikas Savienoto Valstu štatu.
* 28. maijs — Aigunas pilsētā noslēdza Aigunas līgumu starp Krievijas Impēriju un Cjinu dinastijas pārvaldīto Ķīnas impēriju.

### Novembris
* Dibināta Denveras pilsēta.

### Nezināms datums
* vācu matemātiķi Augusts Ferdinands Mēbiuss un Johans Benedikts Listings neatkarīgi viens no otra aprakstīja Mēbiusa lentes principu.

## Dzimuši
* 7. janvāris — Eliezers Ben-Jehuda (אליעזר בן־יהודה), ebreju leksikogrāfs (miris 1922.)
* 9. janvāris — Jānis Sanders, latviešu luterāņu mācītājs, folklorists un sabiedrisks darbinieks (miris 1951.)
* 10. februāris — Aleksandrs Millerāns (*Alexandre Millerand*), Francijas politiķis (miris 1943.)
* 12. marts (j.s., pēc v.s. ) — Matīss Ārons, latviešu žurnālists, publicists (miris 1939.)
* 15. marts — Francis Bēkli (*Franz Böckli*), šveiciešu sporta šāvējs, olimpiskās zelta medaļas ieguvējs (miris 1937. gadā)
* 18. marts — Rūdolfs Dīzelis (*Rudolf Diesel*), vācu izgudrotājs (miris 1913.)
* 23. marts — Ludvigs Kvide (*Ludwig Quidde*), vācu pacifists (miris 1941.)
* 23. aprīlis — Makss Planks (*Max Planck*), vācu fiziķis (miris 1947.) 
* 19. jūnijs — Gustavs V (*Gustaf V*), Zviedrijas karalis (miris 1950.) 
* 3. jūlijs — Dace Akmentiņa, latviešu aktrise (mirusi 1936.) 
* 21. jūlijs — Loviss Korints (*Lovis Corinth*), vācu mākslinieks (miris 1925.)
* 27. augusts — Džuzepe Peano (*Giuseppe Peano*), itāļu matemātiķis (miris 1932.)
* 15. septembris — Mihaels Hainišs (*Michael Hainisch*), Austrijas prezidents (miris 1940.)
* 16. septembris — Bonars Lo (*Bonar Law*), britu politiķis (miris 1923.)
* 23. septembris — Jēkabs Dravnieks, latviešu tulkotājs, valodnieks (miris 1927.) 
* 27. oktobris — Teodors Rūzvelts (*Theodore Roosevelt*), 26. ASV prezidents (miris 1919.)
* 20. novembris — Selma Lāgerlēva (*Selma Ottilia Lovisa Lagerlöf*), zviedru rakstniece (mirusi 1940.)
* 22. decembris — Džakomo Pučīni (*Giacomo Puccini*), itāliešu komponists (miris 1924.)

## Miruši
* 15. jūlijs — Aleksandrs Ivanovs (*Александр Андреевич Иванов*), krievu mākslinieks (dzimis 1806.)
Somālijas savvaļas ēzelis

**Somālijas savvaļas ēzelis** jeb **Somālijas ēzelis** (*Equus africanus somalicus*) ir Āfrikas savvaļas ēzeļa (*Equus africanus*) pasuga. Tas apdzīvo Somālijas ziemeļaustrumus un Ziemeļetiopijas klinšainās un akmeņainās tuksneša teritorijas.

## Izskats
thumb|220px|left|Somālijas ēzeļiem uz kājām līdzīgi kā zebrām ir šķērssvītras
thumb|220px|left|Savvaļā Somālijas ēzeļi ir ļoti apdraudēti, to izdzīvošana lielā mērā ir saistīta ar zoodārziem
Somālijas savvaļas ēzelis ir vismazākais starp savvaļas zirgu dzimtas pārstāvjiem. Tas ir mazāks par savvaļas zirgiem, zebrām un citiem ēzeļiem. Tā augums skaustā ir apmēram 1,20 m un svars ap 230 kg.

Somālijas savvaļas ēzelis ir pelēkā krāsā ar baltu vēderu, un tam tāpat kā zebrām ir horizontālas strīpas uz kājām. Nagi ir šauri un gari, un pēdas virsma ir neliela. Tas ļauj ēzeļiem viegli pārvietoties pa akmeņainām un klinšainām virsmām, lai sameklētu tuksneša augus.

## Barošanās
Vismīļākā ēzelim ir sausā, asā tuksneša zāle, bet tas ēd arī krūmu zarus un citus tuksneša augus. Vispirms ēzelis augu satver ar savām biezajām lūpām, ievieto starp priekšzobiem un to noplūc. Tad ar dzerokļiem zāli sasmalcina. Zobi ēzelim ir lieli, ar plakanām virsmām, kas ir piemēroti, lai sakošļātu pat visasākos tukneša augus. Ēzeļi ganās vakaros, naktīs un no rītiem, kamēr saule vēl nekarsē tuksnesi. Dienās tie slēpjas klinšu noēnotās vietās. Somālijas savvaļas ēzelis cenšas ganoties neaiziet pārāk tālu no ūdens, ne tālāk kā vienas dienas gājiena attālumā, jo, lai arī daļu mitruma tas uzņem no augiem, bez ūdens ēzelis var iztikt ne vairāk kā 2—3 dienas.

## Vairošanās
Kad Somālijas savvaļas ēzeļa tēviņš ir sasniedzis 2 gadu vecumu, tas ir sasniedzis dzimumbriedumu. Bet tā kā viņam ir jākonkurē ar vecākiem un stiprākiem dzīvniekiem, tad, tikai sasniedzot četru gadu vecumu, tas iztur konkurenci cīņā par mātīti. Ēzeļu mātītes ir nobriedušas pāroties, kad tām ir pilni divi gadi. Grūsnības periods ilgst apmēram 12 mēnešus. Parasti Somālijas savvaļas ēzeļiem dzimst viens kumeļš. Atšķirībā no citiem zirgu dzimtas pārstāvjiem Somālijas savvaļas ēzeļmātēm kumeļi dzimst tikai katru otro gadu.

## Somālijas savvaļas ēzelis un cilvēks
Somālijas savvaļas ēzeļa dzīve savvaļā ir ļoti apdraudēta. Tie tiek medīti gaļai un vietējie iedzīvotāji to izmanto arī tradicionālajā medicīnā — ir ticējums, ka ēzeļa tauki ir līdzeklis pret tuberkulozi. Pēdējos gados medības ir kļuvušas īpaši intensīvas, jo kara apstākļos vietējiem iedzīvotājiem lietošanā ir automātiskie ieroči. Otrs iemesls ēzeļu skaita samazinājumam ir lauksaimnieciskās darbības un mājdzīvnieku ganāmpulku pieaugumam. Mājdzīvnieki konkurē ar savvaļas ēzeļiem uz tiem pašiem veģetācijas un ūdens resursiem.

## Atsauces

## Ārējās saites
*Equus africanus somalicus / Somalian wild ass
*Affiliative and aggressive behavior in a group of female Somali wild ass (Equus africanus somalicus)
*African Wild Ass
2000 (nozīmju atdalīšana)

**2000** var būt:

* 2000. gads
* 2000. gadi
* Windows 2000 - operētājsistēma
* 2000. gada problēma
* X 2000 - zviedru ātrgaitas vilciens